દીવાળી બાદ લગ્નની સીઝન ચાલુ થશે, જેના લગ્ન હોય એ યુવતીઓ અત્યારથી જ લગ્નની તૈયારીઓમાં લાગી ગઇ હશે. એક બાદ એક લિસ્ટ બનાવી લગ્નમાં લઇ જવાના આણાંની તૈયારીઓ કરતી હશે. યુવતીના પરિવારજનો કંઇ પણ રહી ન જાય એ માટે ખાસ ધ્યાન આપીને ઘરના દરેક સદસ્યો તમને એક એક વસ્તુઓ યાદ કરાવશે. પરંતુ આટલુ કરતા છતાં પણ કંઇક ને કંઇક તો રહી જ જાય છે કે જે તમને છેલ્લી ઘડીએ યાદ આવે અને એના માટે દોડાદોડી કરવી પડે. ક્યાંથી શરૂઆત કરવી, કઇ વસ્તુ લેવી, ક્યાંથી લેવી, કેટલી સાડી લેવી, કેટલા ડ્રેસ લેવા, કેટલા વેસ્ટર્ન કપડા લેવા, ઘરમાં પહેરવા માટે કયા કપડા પહેરવા જેવા અનેક સવાલો સતાવતા હોય છે.